C 125/354
LT
Europos Sąjungos oficialusis leidinys
2023 4 5
2022 m. rugsėjo 14 d., trečiadienis
Komisija turi teisę, priimdama deleguotuosius aktus pagal šios direktyvos 31 straipsnį, persvarstyti Komisijos deleguotajame reglamente (ES) 2015/2402 (68) nustatytas suderintąsias atskaitos naudingumo vertes.
11.
Valstybės narės užtikrina, kad teikiant bet kokią paramą kogeneracijai būtų nustatyta sąlyga, kad elektros energija būtų pagaminta didelio naudingumo kogeneracijos būdu, o atliekinė šiluma efektyviai naudojama siekiant sutaupyti pirminės energijos.
Kogeneracijai ir centralizuotai šilumos gamybai, taip pat tinklams skirtai valstybės paramai, kai taikytina, taikomos valstybės pagalbos taisyklės.
25 straipsnis Energijos transformavimas, perdavimas ir skirstymas
1.
Nacionalinės energetikos reguliavimo institucijos, vykdydamos joms direktyvomis (ES) 2019/944 ir 2009/73/EB nustatytas reguliavimo užduotis, susijusias su jų sprendimais dėl dujų ir elektros energijos infrastruktūros veikimo, įskaitant sprendimus dėl tinklo tarifų, nedarant poveikio nediskriminavimo ir ekonominio efektyvumo principams, taiko principą „svarbiausia – energijos vartojimo efektyvumas“ pagal šios direktyvos 3 straipsnį.
Be principo „svarbiausia – energijos vartojimo efektyvumas“, nacionalinės energetikos reguliavimo institucijos atsižvelgia į ekonominį efektyvumą, sistemos efektyvumą ir tiekimo saugumą ir taiko gyvavimo ciklo metodą, siekiant apsaugoti Sąjungos klimato srities tikslus ir tvarumą.
2.
Valstybės narės užtikrina, kad dujų ir elektros energijos perdavimo bei skirstymo tinklų operatoriai planuodami, plėtodami tinklą ir priimdami investavimo sprendimus taikytų principą „svarbiausia – energijos vartojimo efektyvumas“ pagal šios direktyvos 3 straipsnį ir Sąjungos klimato srities bei tvarumo tikslus.
Paklausos lankstumas turi būti pagrindinė tinklo planavimo ir eksploatavimo vertinimo dalis.
Atsižvelgdamos į tiekimo saugumą ir rinkos integraciją, valstybės narės užtikrina, kad perdavimo sistemos operatoriai ir skirstymo sistemos operatoriai ▌investuotų į perspektyvų turtą siekdami prisidėti prie klimato kaitos švelninimo.
Glaudžiai bendradarbiaudamos su perdavimo sistemos operatoriais ir skirstymo sistemos operatoriais, kurie gali pasidalyti pagrindinėmis techninėmis žiniomis, nacionalinės reguliavimo institucijos, tvirtindamos, tikrindamos arba stebėdamos perdavimo sistemos operatorių ar skirstymo sistemos operatorių pateiktus projektus, gali pateikti metodiką ir gaires, kaip kaštų ir naudos analizėje įvertinti alternatyvas, atsižvelgiant į platesnę naudą, ir tikrinti, kaip perdavimo sistemos operatoriai arba skirstymo sistemos operatoriai įgyvendina principą „svarbiausia – energijos vartojimo efektyvumas“.
3.
Valstybės narės užtikrina, kad perdavimo ir skirstymo sistemų operatoriai stebėtų ir kiekybiškai įvertintų bendrą tinklo nuostolių, susijusių su jų eksploatuojamu tinklu, apimtį ir imtųsi ekonomiškai efektyvių priemonių tinklo efektyvumui didinti, infrastruktūros plėtros poreikiams tenkinti ir nuostoliams dėl didėjančio elektrifikavimo tiek paklausos, tiek gamybos srityje šalinti.
Perdavimo ir skirstymo tinklų operatoriai apie tas priemones ▌praneša nacionalinei energetikos reguliavimo institucijai.
▌Valstybės narės užtikrina, kad perdavimo ir skirstymo tinklų operatoriai įvertintų energijos vartojimo efektyvumo didinimo priemones savo esamų dujų arba elektros energijos perdavimo ar skirstymo sistemų atžvilgiu ir didintų energijos vartojimo efektyvumą projektuojant ir eksploatuojant infrastruktūrą, visų pirma atsižvelgiant į išmaniųjų tinklų diegimą.
Valstybės narės, taikydamos paskatomis grindžiamas taisykles, skatina perdavimo ir skirstymo tinklų operatorius kurti novatoriškus sprendimus, siekiant didinti esamų ir būsimų sistemų efektyvumą ir tvarumą, be kita ko, energijos vartojimo efektyvumą.
4.
Nacionalinės energetikos reguliavimo institucijos į metinę ataskaitą, rengiamą pagal Direktyvos (ES) 2019/944 59 straipsnio l dalies i punktą ir pagal Direktyvos 2009/73/EB 41 straipsnį, įtraukia konkretų skirsnį apie pažangą, padarytą didinant energijos vartojimo efektyvumą, kiek tai susiję su dujų ir elektros energijos infrastruktūros eksploatavimu.
Šiose ataskaitose nacionalinės energetikos reguliavimo institucijos įvertina bendrą efektyvumą eksploatuojant dujų ir elektros energijos infrastruktūrą▌, nurodo perdavimo ir skirstymo sistemų operatorių įgyvendintas priemones ir, kai taikytina, pateikia rekomendacijas dėl energijos vartojimo efektyvumo didinimo, įskaitant ekonomiškai efektyvias alternatyvas, kurios sumažintų piko apkrovas ir bendrą suvartojamą elektros kiekį.
5.
Valstybės narės užtikrina, kad elektros tinklo reguliavimas ir elektros tinklo tarifai atitiktų XII priede nustatytus kriterijus, atsižvelgiant į gaires ir kodeksus, parengtus pagal Reglamentą (ES) 2019/943.
(68)
2015 m. spalio 12 d.
Komisijos deleguotasis reglamentas (ES) 2015/2402, kuriuo, taikant Europos Parlamento ir Tarybos direktyvą 2012/27/ES, peržiūrimos atskirosios elektros energijos ir šilumos gamybos naudingumo suderintosios atskaitos vertės ir panaikinamas Komisijos įgyvendinimo sprendimas 2011/877/ES (OL L 333, 2015 12 19, p. 54).